benxh/qysh-me-shqip-scrape-dataset huggingface dataset:
Qysh me ditë sa duhet të peshojnë bebet sipas gjatësisë?


				
			Para së gjithash na duhet t’ju themi sërish se çdo fëmijë është i ndryshëm nga tjetri.
Përmasat e një të porsalinduri
Nëse fëmija vjen në jetë nga java 38-42 (duke llogaritur javët nga ndërprerja e ciklit), fëmija do të ketë një peshë nga 2.600-4.000 gr, ku mesatarja do të jetë 3.500 gr. Gjatë 3-4 ditëve të para fëmija do të humbë rreth 350 gr (për një bebe 3.500 gr), dhe kjo nuk duhet t’ju shqetësojë. Pesha e bebes duhet të fillojë t’ju shqetësojë duke filluar nga dita e 15 pas lindjes. Pesha e tij do të dyfishohet në muajin e 6, dhe trefishohet në muajin e 12.
Pamja e të porsalindurit
Temperatura e tij do të jetë më e lartë se juaja, e cila zbret në mënyrë të menjëhershme për t’ju përshtatur temperaturës në sallën e lindjes, për të shkuar rreth 37 gradë gjatë 8 orëve që vazhdojnë. Gjithsesi duart dhe këmbët e fëmijës ngelen të ftohta dhe kjo është diçka normale, e cila ndodh pasi termorregullimi është një proçes që nuk është maturuar ende tek fëmija.
Pulsi i tij do të jetë rreth 120-150 rrahje në minutë dhe frymëmarrja do të përfshijë rreth 35-50 marrje dhe nxjerrje fryme në minutë. Duke qënë se fëmija merr frymë vetmë me hundë dhe jo me gojë duhet të mbani shumë të pastër atë, duke hedhur shpesh solucion fiziologjik.
Qysh me përgaditë cheesecake me nutella?


				
			Përbërësit:

250 gram biskota të bluara
100 gram margarinë
400 gram nutella
500 gram krem djathi.

Shkrihet një lugë nutella së bashku me margarinën dhe shtohet tek biskotat e bluara. Përzihet mirë dhe rrafshohet në tepsi me ndihmën e ndonjtë gote më fund të rrafshët. Në ndërkohë përziejmë krem djathin me nutellën e mbetur derisa të bëhet masë e njëllojtë. Shtojmë kremin me nutella mbi biskota dhe e lëmë të ftohet për disa orë.
Qarshia e vjeter – Gjakove


				
			Qarshia e vjeter gjakove ishte zemra e ekonomisë në Gjakovë. Ku shiteshin mallra për banorë përreth komunës së Gjakovës.
Sot ajo është krenari e trashëgimisë kulturore të kësaj komune. Aq sa ka mbetur prej saj, ruhet mirë nga banorët e vlerësohet nga vizitorët.
Çarshia që dikur kishte dyqane sot ka kafene
Kohën kur në të punonin qindra zejtarë dhe ku shiteshin e bliheshin shumë produkte prodhim dore.
Qarshia e vjeter gjakove, që ishte zemra e funksionimit ekonomik për qytetin perëndimor të Kosovës, e tillë sot ka mbetur vetëm në kujtesë e në fotografi.
Gjatë kohës së luftës në vitin 1999 pazari dhe Çarshia e Vjetër ishin shkatërruar. Mirëpo dyqanet u rindërtuan me të njëjtin stil. Shumë prej tyre sot shërbejnë si kafene. Prej gjithë atyre zejtarëve që kanë punuar aty tani kanë mbetur vetëm katër, të cilët kanë trashëguar zanatin nga të parët e tyre. Në qytet funksionojnë vetëm dy saraçë, që punojnë elemente të kuajve, një orëndreqës dhe një djeppunues.
Guri e druri ishin kryefjala e kësaj Çarshie
E ndërtuar me stil tradiconal, gurë, dru qerpiçë, qeramidhe e vjetër, e plumb, Çarshia e Madhe i mbijetoi kohës. Tërësia urbanistike e Çarshisë së Madhe përmban 525 objekte të rëndësishme. Njihet si çarshia më e madhe në Evropën Juglindore.
Ajo ka kryer funksionin e zejtarisë, tregtisë dhe administratës qendrore të asaj kohe.  Sot është kompleks kulturo-historik, turistik, zejtar dhe tregtar. Të gjitha ngjarjet që lidhen me qytetin e Gjakovës lidhjen e kanë me zhvillimin e Çarshisë së Madhe.
E rrethuar me objekte fetare e pastaj me dyqane e kafene, Çarshia e Madhe ishte qendra rreth të cilës zhvillohej jeta. Prodhoheshin, bliheshin e shiteshin mallrat. Ishte hapësirë socializimi. Në kujtesen e gjakovarëve ajo ka vend shumë të rëndësishëm.
Qysh me përgatitë qofte me djath?


				
			A keni përgatitur ndonjëherë qofte në shtëpi? A keni shijuar qofte me djath? Nëse ende nuk e keni bërë këtë ta dini se keni humbur shumë. Qoftet e përgatitura në shtëpi janë dhjetra herë më të shijshme se ato që zakonisht blihen në mishtore. Prandaj patjetër se duhet të mësoni t\’i përgatisni ato edhe vet.
Përpos shijes, qoftet e përgatitura në shtëpi janë shumë herë edhe më të shëndetshme. Prandaj, në mënyrë që të mësoni përgatitjen e tyre ne po ju prezantojmë një recetë të jashtëzakonshme. Filloni me qoftet me djath. Përgatitni ato dhe do të ngelni tepër të kënaqur nga kjo.
Përbërësit për qofte me djath

500 gram mish të bluar
1 qepë
2-3 lugë galetë
100 gram kaqkavall
Majdanoz
Kripë
Piper.

​Përgatitja:
Së pari vendosim mishin e bluar në një enë të thellë. Në të njejtën enë pastaj i shtojmë rend hudhrën, qepën. Pastaj duhet ta shtojmë kripë e piper, majdanozin e grirë hollë dhe galetën e ulur në pak qumësht. Tutje ngadalë shtohet kackavalli i kaluar në rende dhe përzihet masa mirë. Nga kjo masë formohen qoftet të cilat kalohet në miell, vezë të tundura dhe fërgohen në vaj të nxehtë. Kështu qoftet janë gati. Shërbeni me ndonjë sos që ju e preferoni dhe do të ngeleni tepër të kënaqur!
Qysh me hap e me perdore llogarine ne iCloud?


				
			Qysh me hap llogari ne iCloud qe te perdorni sherbimet e iPhone? Hap llogari në iCloud duke ndjekur me kujdes udhëzimet që do t’ju shkruajmë më poshtë. Mos harroni se hapja e një llogarie në iCloud është e domosdoshme që të mund të përdorni shërbimet në telefonin tuaj iPhone.
1. Hapi i parë është hapja e aplikacionit Settings.
2. Klikoni në Mail, Contacts, Calendars.
3. Klikoni në Add Account.
4. Klikoni në iCloud.
5. Klikoni në Create a new apple ID.
6. Plotësoni të dhënat që ju kërkohen.
7. Zgjidhni në Get a free iCloud email address.
8. Klikoni në Agree në fund.
Nëse keni një ID të Apple, atëherë keni një llogari email iCloud. Kjo llogari falas ju jep deri në 5 GB hapësirë ​​ruajtëse për posten tuaj elektronike, minus atë që përdorni për dokumentet dhe të dhënat e tjera që ruani në cloud. Është e lehtë të punosh me emailin tënd iCloud nga Apple’s Mail, në Mac ose në një pajisje iOS.
Pse hap llogari në iCloud?
Mund të vendosni rregulla – filtra që veprojnë tek mesazhet e postës elektronike – duke përdorur Mail for OS X. Por këto rregulla funksionojnë vetëm në Mac-un tuaj. Ato nuk kanë ndonjë efekt në iPhone ose iPad tuaj, përveç nëse e lini Mac tuaj të ndezur gjatë gjithë kohës. Nëse Mac-i juaj nuk funksionon, emaili juaj thjesht do të derdhet në kutinë hyrëse të llogarisë suaj iCloud.
Por mund të vendosni rregulla në faqen e internetit të icloud.com që do të zhvendosë mesazhet përpara se ato të shkojnë në ndonjë nga pajisjet tuaja. Për shembull, ju mund të filtroni emailin tuaj në mënyrë që të gjitha mesazhet nga punëdhënësi juaj të futen në një kuti postare specifike.

Për ta bërë këtë, duhet të krijoni një kuti postare të re; mund ta bëni këtë në pajisjen tuaj Mac ose iOS, por me iCloud në Web, thjesht klikoni në ikonën e shenjës plus (+) pranë Dosjeve, më pas shkruani një emër për kutinë e re postare.
Tjetra, klikoni në ikonën e ingranazhit në të djathtë të sipërme të ndërfaqes iCloud Mail dhe zgjidhni Rregullat.
Klikoni Shto një Rregull, më pas zgjidhni një nga kushtet e para: nëse një mesazh është nga një person i caktuar, ka një temë që përmban një fjalë të veçantë, etj.
Në fushën tjetër, futni një adresë emaili (për një person të caktuar), një emër domain, të tillë si macworld.com (kjo do të filtrojë çdo mesazh nga ai domen), një ose më shumë fjalë për filtrimin e temës, etj.
Në seksionin tjetër, zgjidhni ose Zhvendos tek Dosja, Zhvendos në Plehra ose Forward.
Pastaj zgjidhni dosjen për të lëvizur mesazhin, ose adresën e postës elektronike për ta përcjellë atë.
Klikoni Done, dhe rregulli do të bëhet aktiv.
Qysh me dite cila më mire: makina elektrike apo me benzine?


				
			Makina elektrike apo me benzinë? Cila ia vlen më së shumti? Këtu do t’ju japim një vështrim të përgjithshëm krahasimor të makinave elektrike dhe atyre me naftë. 
Avantazhet dhe disavantazhet e kësaj teknologjie, e cila po merr para gjithë tregun e makinave.
Kostot e importit: Nëse kalojmë nga makina me naftë ​​në makina elektrike është avantazh. Nuk do na duhet të importojmë më benzinë, ndërsa energjinë elektrike e prodhojmë vet.
Siguria e karburantit:
Ekonomia dhe vendi ynë varen nga furnizimet e rregullta të karburantit. Edhe pse kemi disa vende që tregtojnë naftë brenda vendit si Ballshi, Patosi etj, ato nuk zotërohen nga ne por nga firmat e huaja amerikane. Në rast krize goditemi të parët.
Shërbimi: Një makinë elektrike ka nevojë për një shërbim të vogël çdo 100,000 km. Nga ana tjetër një makinë benzine ka nevojë për 10 herë më shumë shërbime, dhe për çdo 100,000 km ka nevojë për një shërbim të madh. 
Kostot e karburantit: Një makinë me benzinë kushton rreth 4-10 herë më shumë për km në karburant në krahasim me një automjet elektrik.
Infrastruktura: Makinat me benzinë dhe naftë kërkojnë një super infrastrukturë. Duhen pika furnizimi me personel përkatës. Ndërsa, mund të ndërtohet shumë lehtasi një rrjet kombëtar i furnizimit me energji elektrike dhe karikues në dispozicion 24/7.
Siguria: Mbartja e një karburanti shumë të paqëndrueshëm në një automjet mund të shkaktojë zjarr dhe vdekje. Derdhjet e karburantit në stacionet e karburantit gjithashtu përbëjnë një rrezik zjarri. Kjo gjë nuk ndodh me makinat elektrike. 
Shkathtësia: Një motor benzine ka vetëm një gamë të kufizuar operacione të rotacionit, kështu që një pajisje shtesë mekanike e quajtur kuti ingranazhesh kërkohet. Ka edhe shumë përbërës shtesë që shtojnë kostot e prodhimit, mirëmbajtjen dhe kanë një jetëgjatësi të kufizuar.
Karburantet toksike: Një automjet benzinë ​​lëshon tym helmues që shkaktojnë ndotje sidomos në qytetet e mëdha. Kjo gjë mund të eliminohet me makinat elektrike.
Jetëgjatësia: Një automjet me benzinë ​​zakonisht ka një jetëgjatësi prej 200,000 deri në 400,000 km përpara se automjeti të dali nga përdorimi. Automjetet elektrike zgjasin 2-5 herë më gjatë.
Efikasiteti: Një automjet benzine është jashtëzakonisht joefikas, duke dhënë vetëm rreth 25% të energjisë së benzinës si lëvizje, 75% tjetër harxhohet si nxehtësi. Ndërsa një automjet elektrik është rreth 70% -80% më efikas.
Me pak fjalë është më e favorshme përdorimi i një makine elektrike sesa një makine me naftë apo benzinë. Alternativa më e mirë që propozojmë është Tesla Motors nga Elon Mask, por do t’i kushtojmë një artikull më vete.
Si mund të kemë më shumë se një resiver ne Art Motion?


				
			
Resiveri shtesë i bashkangjitet secilës pako te ArtMotion duke telefonuar në 080020600 ose duke vizituar pikat e shitjes.
Qysh me i ditë frutat që kanë më së paku kalori?


				
			Jo të gjitha frutat janë krijuar në mënyrë të barabartë, që do të thotë se disa kanë më shumë sheqer dhe kalori.
Ananasi:
Ananasi është i mbushur me enzima dhe antioksidues që ndihmojnë në luftën kundër sëmundjeve të zemrës, inflamacioneve të trupit, si dhe përmirësojnë rigjenerimin e indeve dhe rritjen e qelizave. Lëngu i ananasit është mirë i njohur për enzimën bromelainë. Bromelaina është substancë kundër inflamacioneve. Një ananas i madh përmban më pak se 450 kalori. Shumë lehtë ananasin e përfshini në ushqimin tuaj.
Mandarinat:
Megjithëse mandarinat është vështirë t’i hasim në treg kur nuk e kanë sezonin e tyre, ato njihen si fryti me më së paku kalori në familjen e frutave. Një mandarinë e vogël përmban më pak se 40 kalori dhe duhet cekur faktin se është e mbushur me vitamina C. Mandarinat me lehtësi mund t’i përshtaten ushqimit tuaj, mund ta shtoni në sallatë, apo të kënaqeni me të duke e shndërruar në një zamër të pasdites.
Qershitë:
Qershitë janë një zamër e lehtë, me vlera të larta ushqyese që kujdesen për dhëmbët dhe mund të përdoret si zamër e pasdites. Qershitë janë të pasura me përbërës që luftojnë disa lloje të kancerit. Po ashtu, në bazë të studimeve të fundit thuhet se qershitë parandalojnë inflamacionet në inde dhe sëmundjet si artriti. Në 155 gramë qershi, apo një gotë, ndodhen rreth 77 kalori.
Luleshtrydhet:
Me rreth 50 kalori për çdo 100 gramë, luleshtrydhet janë një nga frutat më të ëmbël, më të shijshëm dhe me më së paku kalori. Përmbajnë përbërës të veçantë, si vitamina C, magnez, fosfor dhe përmbajnë shumë kalium. Me lehtësi mund t’i integroni në ushqimin tuaj, duke i përzier edhe me frutat tjerë si, banane apo ananas, apo mund të përgatisni një “smoothie” të freskët. Për pije të përziera në blender, shërbehuni me luleshtrydhe të ngrira.
Pesë arsye pse duhet të hani portokaj


				
			Nese ju konsumoni Portokall, atëherë ne do të ju tregojmë 5 arsye të mira që të ju pëleqej edhe më shumë.
PARANDALOJNË KANCERIN
Portokajtë përmbajnë përbërës për të cilët është dëshmuar se ndihmojnë në parandalimin e llojeve të ndryshme të kancerit, sidomos të mushkërive, lëkurës, gjirit, lukthit dhe zorrës së trashë.
PARANDALOJNË SËMUNDJET E VESHKAVE
Konsumimi i përditshëm i lëngut të portokajve ndihmon në parandalimin e sëmundjeve të veshkave dhe ul rrezikun nga shfaqja e gurëve në veshka, transmeton gazeta Kosova Sot.
PARANDALON KANCERIN E MËLÇISË
Dy studime të ekspertëve nga Japonia kanë treguar se konsumimi i rregullt i portokajve mundet të ulë rrezikun nga kanceri në mëlçi. Ekspertët mendojnë se më meritori është vitamina A.
PËRMIRËSOJNË SHËNDETIN E ZEMRËS
Portokajtë janë burim i hatashëm për kalium, mineral që është i nevojshëm për rregullimin e ritmit të zemrës. Kur sasia e kaliumit është tepër e ulët, shfaqet rreziku për rrahje jo të rregullt të zemrës.
PËR SHËNDETIN E SYVE
Portokajtë janë burim i hatashëm për karotenoide, substancë që në trup shndërrohet në vitamina A dhe kështu parandalojnë degjenerimin makular.
Qysh me dekoru dhomen?


				
			Te gjithe deshirojme te kemi nje dhome fantastike. Mirepo qysh me dekoru dhomen me pak shpenzime? Te gjithve na duhet nje ambient qe pas nje dite stresuese te viijme ne nje hapesire relaksuese. Mirpo si te mberrini ne piken ku dhoma juaj behet prej nje vendi ku fle deri te nje vend ku rrelaksohesh? Ja si! Ne ju tregojme!
Hapi 1:
Vendosni çfare gjera doni per dhomen tuaj. Qofshin ata postera, mobilje, rroba, te gjithave merrjuni me konsiderate masen dhe hapesiren e duhur.
Hapi 2:
Çdo objekt qe rehatoni duhet te kete ritem dhe stil ne dhome. Kordinimi i ngjyrave dhe i tematikes se objekteve qe posedoni eshte menyre fantastike per te rehatuar gjerat.
Hapi 3:
Te hiqni nga fhoma juaj çdo gje qe sjell rremuje dhe ndjenje te pakendeshme. Edhe gjerat sentimentale kane nje kohe e vend te tyrin qe ndoshta nuk pershtatet me. Gjeni perbrenda dizajnin tuaj unik dhe sigurohuni qe te permbaje takt dhe pasterti!
Hapi 4:
Beni dicka per ndriqimin. Perdorni drita qe i pershtaten shijes tuaj. Ato mund te krijojne nje atmosfere te ngrohte, sidomos mbremjeve kur deshironi te relaksoheni. Te lexoni apo te shikoni ndonje film. Mos harroni te zgjdhni ngjyra te tolerueshme per syte. Ndiqni keta hapa dhe jepni pergjigje pyetjes qysh me dekoru dhomen!
Qysh me përgaditë biskota laramane?


				
			Përbërësit:

200 gram margarinë
200 gram sheqer pluhur
200 gram keksa të bluar
200 gram zhele
200 gram rrush i thatë.

Margarini tundet me sheqer. Shtohen keksat, zhelet dhe rrushi i thatë. Masa ndahet në dy pjesë dhe qdo njëra tëhollohet në letër të yndyrshme, në dy cm. Qëndron ashtu derisa të thahet e pastaj pritet në katrorka.
Qysh me përgaditë maskë me karota për lëkurë?


				
			Përbërësit:

1 karotë
2 lugë mjaltë.


Gatuani karrotat deri sa të bëhen të shkrifëta, pastaj shtypni ato me piru ose vendosni në një blender, më pas siper tyre hidhni mjaltin dhe i lini të përziehen deri sa të krijohet një formë paste.
E lini masen të ftohet pak dhe pastaj vendoseni në fytyrë.
Vendoseni butësisht masken duke e përhapur me bulëzat e gishtave tuaj dhe e lini të qëndrojë trajtimin 10 minuta.
Shperlani fytyren me ujë të freskët dhe fshijeni me peshqir të thatë.
Ju kujtojmë se sasia e përbërësve është shumë e madhe prandaj ju këshillojmë të merrni me vetë një person që t’ju shoqërojë dhe ndërkohë të trajtojë dhe fytyren, pasi masa e krijuar është e mjaftueshme për të dy veta.
Qysh me ushqy femijen shendetshem?


				
			Qysh me ushqy femijen shendetshem? Për prindërit e rinj është shumë e rëndësishme ta ushqejnë fëmijën shëndetshëm. Prandaj edhe ushqimi i fëmjëve shpesh është stresues për ta.

Të gjithë duan t’ju japin atyre më të mirën. Mirëpo të zgjedhesh se cila është më e mira ndonjëherë është e vështirë. E rëndësishme është t’i mësoni fëmijët të hanë shëndetshëm.
Si ta arrini këtë?
Dietologia Rolina Naco tregon disa rregullat e arta. Këshilla që i duhen të gjithë prindërve të rinj për ta ushqyer fëmijën  shëndetshëm.  Ajo thotë se që një fëmijë që të ushqehet shëndetshëm duhet të jetë vërtet i uritur!
Në shtëpi duhet të disponohen vetëm ushqime të shëndetshme. Sipas dietologës prindërit janë modeli për të dhënë shembullin.
Sipas saj është shumë e rëndësishme të kemi pak durim duke provuar 3-4 herë një ushqim qoftë edhe në mënyra të ndryshme gatimi. Ajo këshillon të evitohet acarimi me refuzimet e disa ushqimeve.
Pasi do të krijojë një atmosferë negative dhe nuk do të kemi bashkëpunim.
Ajo sygjeron të pranojmë edhe disa ushqime që mund të jenë për një kohë në ‘black list’ (listë e zezë) në një moment të dytë mund të bëhen të preferuara.
Dietologia rekomandon të mos përcillet ankthi dhe emocione të tjera te prindërit në lidhje me ushqimin.
Është shumë e rëndësishme që çdo fëmijë të kuptojë se ushqyerja është një përkujdesje për të dhe jo për të plotësuar dëshirën e mamit, gjyshes apo për të plotësuar dëshirën e një shpërblimi që i është premtuar.
Ilaçet shtëpiake kundër erës së keqe nga goja


				
			Ilaçet shtëpiake, kundër erës së keqe nga goja. Sot ne kete artikull do t\’ju sjellim disa sugjerime ne lidhje me shendetin e gojes. Le te fillojme me bimet apo ‘Ilaçet’ shtëpiake qe na ndodhen verdall.
Majdanozi
Majdanozi është bima më e njohur e gjelbër që e largon erën e keqe nga goja. Por, si \”ndihmë e parë\” mund të shërbejnë edhe disa bimë të tjera. Menta, bima e dragoit, rozmarina, po ashtu mund të përdoren për t\’u përtypur apo të zhyten në ujë të nxehtë dhe të pihen si çaj.
Jogurti
Niveli i lartë i sulfitit të hidrogjenit në gojë është njëri ndër shkaktarët e erës së keqe. Jogurti vepron ashtu që zvogëlon nivelin e kësaj substance dhe eliminon bakteret jo të shëndetshme. Ekspertët thonë se jogurti është preventivë e mirë kundër sëmundjeve të mishit të dhëmbëve, për shkak të vitaminës D që e përmban.
Pemët dhe perimet \”kërcëlluese\”
Mollët, selinoja dhe karotat rrisin sekretimin e pështymës në gojë, e cila ka rëndësi për eliminimin e baktereve të këqija.
Xhenxhefili
Përpos që preferohet si ilaç për problemet me lukth, xhenxhefili është efikas edhe në luftë kundër erës së keqe të gojës. Mund të përgatitni preparat për shpëlarjen e gojës, ashtu që copat e xhenxhefilit të freskët i përzieni me limon dhe me ujë të nxehtë.
Qysh me i pastru mushkëritë?


				
			Nëse keni marrë ftohje apo ju ka zënë virusi, por nuk ju ndihmojnë shurupet, përpiquni që të zgjidhni problemin me pije natyrore. Nëse jeni ftohur apo ju ka zënë virusi, ndërsa keni një kollë të fortë dhe të vazhdueshëm, e nuk ju ndihmojnë shurupet, përpiquni që të zgjidhni problemin me pije natyrore. Çaji i bërë nga dafina, sipas këshillave nga ekspertët, është balsam për këto vuajtje.
Ju duhen tri deri në katër gjethe të thata të kësaj bime mesdhetare (mund të blihet në dyqanet e ushqimit të shëndetshëm). Duhet që t’i imtësoni mirë, pastaj i hidhni në dy decilitra ujë, nxejeni dersia të vlojë e pastaj zvogëloni temperaturën dhe lëreni që të zihet për dhjetë minuta. Hiqni atë nga shporeti dhe pas një gjysëm ore e shtrydhni dhe kulloni. Lëngut të kulluar mund t’i shtoni mjaltë ose limon për shije më të këndshme. Çajin e bërë kështu pijeni ngadalë, tri herë në ditë.
Qysh me dite sa vitamine C duhet te marrim gjate dites?


				
			Vitamine C, e njohur si vitamina e jetës, është një lëndë ushqyese mjaft e rëndësishme për shëndetin. Prandaj rekomandohet që të marrim sasi të konsiderueshme të kësaj vitamine.
Mjekët thonë se doza ditore e vitaminës C duhet të jetë 65-90 mg në ditë dhe kufiri maksimal është 2g në ditë. 
Dozën ditore të Vitaminës C është më mirë ta merrni nga ushqimet natyrale se sa si suplement. Frutat janë një burim i mirë i saj.
Cilat pemë dhe perime kanë vitaminë C?
Më poshtë ne po ju sjellim një listë me to:

Portokalli
Limoni
Rukolla
Kivi
Brokoli
Majdanozi
Speci i kuq
Speci i gjelbër
Lakra

Roli i Vitamines C
Vitamina C ndihmon në neutralizimin e të ashtuquajturve radikalëve të lirë, molekulave, sasia e të cilave është e shtuar te personat që vuajnë nga diabeti.Vitamina C të ndihmon në funksionimin e sistemit imunitar në rritjen dhe riparimin e indeve. 
Në fakt, vitamina C është po aq e rëndësishme se vitamina A kundër plakjes dhe parandalimit të sëmundjeve të lëkurës. 
Konsumi i vazhdueshem i saj vetem ju ben mire. Megjithate, si cdo vitamine duhet marre ne moderim. Shoqerojeni dhe balancojeni me ushqime qe permbajne vitamina te tjera.
Qysh me i pastru furcat e ngjyrave per akril?


				
			Qysh me i pastru furçat e ngjyrave për akril? Nëpërmjet shpjegimeve detajuese, këshillohet si të pastroni furçat në mënyrë të drejtë, duke ndarë fijet dhe duke aplikuar zbutës për flokë ose shampos për duar.

Përfitoni nga ky udhëzues për të siguruar që furçat tuaja të jenë të pastër dhe të përdorshme për herë të ardhshme.
Procesi:

Pas pikturimit me ngjyra akrili, shpërlani furçat nën ujë të ftohtë.
Mundohuni ti ndani fijet nga njëra tjetra.
Sigurohuni që e gjithë ngjyra është larguar, derisa të kalojë uji i pastër nga furça.
Aplikoni pastaj në furçë një sasi të vogël të zbutësit për flokë apo shampos për duar.
Shpërlani dhe me anë të një peshqiri thani ato.